วิธีการจัดการหนี้ มีอะไรบ้าง
วิธีการจัดการหนี้ มีดังนี้

1) สำรวจรายจ่าย แล้วลดรายจ่ายที่ไม่จำเป็น : ดูรายจ่ายในแต่ละเดือนว่ามีอะไรบ้าง แล้วให้ลิสต์รายจ่ายที่ไม่จำเป็นออกมาทั้งหมด เช่น ค่าดูหนัง ค่าทานอาหารนอกบ้าน และค่าใช้จ่ายฟุ่มเฟือยต่าง ๆ

2) จัดลำดับการจ่ายหนี้ : จัดลำดับหนี้ ด้วยการให้หนี้ที่มีดอกเบี้ยสูงที่สุดอยู่ลำดับแรก แล้วไล่ระดับลงมาเรื่อยๆ จากนั้นให้เคลียร์หนี้ที่มีดอกเบี้ยสูงๆ ให้หมดก่อน เช่น หนี้นอกระบบ หนี้บัตรกดเงินสด และหนี้บัตรเครดิต เป็นต้น

3) หยุดก่อหนี้ใหม่ : อาจจะใช้วิธีการแบบหักดิบเลย ซึ่งต้องสัญญากับตัวเองว่าถ้าหนี้ก้อนนี้ไม่หมด จะไม่ก่อหนี้ก้อนใหม่เป็นอันขาด

4) ขายสินทรัพย์บางอย่างไปจ่ายหนี้ : หลังจากที่หยุดก่อหนี้ใหม่ ประหยัดค่าใช้จ่ายต่างๆ ก็แล้วแต่ภาระนี้ก็ลดลงเพียงเล็กน้อย ถ้าเป็นแบบนี้ต้องสำรวจละว่าตัวเองมีสินทรัพย์อะไรบ้างที่พอจะขายเป็นเงินแล้วนำไปจ่ายหนี้ได้บ้าง

5) รวมหนี้ : การแก้ปัญหาด้วยการรวมหนี้นี้ ส่วนใหญ่ที่ดำเนินการแล้วประสบความสำเร็จจะเป็นผู้ที่มีหนี้สินไม่สูงมาก และเป็นหนี้สินประเภทเดียวกัน เช่น หนี้บัตรเครดิต 5 ใบ สามารถนำหนี้ทุกใบมารวมกันไว้ที่เดียว เพื่อลดภาระดอกเบี้ยบัตรเครดิตหลายๆ ใบให้เหลือเพียงที่เดียว ซึ่งวิธีการนี้ต้องเจรจากับผู้ที่ออกบัตรเครดิตให้ก่อนว่าสามารถรวมได้อย่างไรรวมถึงการรีไฟแนนซ์หนี้บัตรเดรดิต เช่น ขอสินเชื่อส่วนบุคคลซึ่งผู้กู้สามารถขอกู้ได้วงเงินสูงสุด 5 เท่าของรายได้และดอกเบี้ยต่ำถัดจากนั้นก็นำเงินส่วนนี้ไปใช้หนี้บัตรเครดิต

6) เจรจาต่อรองเจ้าหนี้ : เมื่อจัดการแบ่งทรัพย์สินหนี้สินว่ามีอยู่เท่าไหร่และมีเงินสดเหลือเท่าไหร่ให้คุยเจรจาต่อรองกับเจ้าหนี้จะจ่ายเงินก้อนก้อนเดียวแล้วจบหนี้ก้อนนั้น ( Hair Cut ) ค่อยๆ จัดการหนี้ไปทีละก้อน

สุดท้ายนี้ การมีหนี้สินนั้นไม่ทำให้มีความสุขแน่นอน ดังนั้นหากไม่ต้องการอยู่กับหนี้สินไปตลอดชีวิต ทางออกง่ายๆ คือ มีวินัยทางด้านการเงินรู้จักเก็บ รู้จักใช้ รู้จักพอดี ถ้าทำได้ชีวิตจะปลอดหนี้และมีความสุข
ความรู้ทางการเงิน